उनकी इस सलाह पर दिल्ली में प्रतिक्रिया व्यक्त करते हुए मुख्यमंत्री कुमारस्वामी ने कहा, ‘जब भी नई सरकार सत्ता में आती है तो उसे दिखाना होता है कि उसके लक्ष्य क्या हैं। लिहाजा हम खुद को पूरक बजट पेश करने तक सीमित नहीं रख सकते क्योंकि सरकार के सामने कई चुनौतियां हैं।’ उन्होंने कहा कि कांग्रेस-जदएस ने कई वादे किए हैं जिन्हें नए बजट में शामिल करना होगा। इन सभी को शामिल करने के लिए पूरक बजट पर्याप्त नहीं होगा। उन्होंने यह भी बताया कि 10 दिन के भीतर साझा न्यूनतम कार्यक्रम तय हो जाएंगे।